11. ฐานะการเงินและผลการดำเนินงาน

11.1 ข้อมูลทางการเงินโดยสรุป

งบการเงินได้สรุปงบการเงินเปรียบเทียบ 3 ปี ซึ่งประกอบด้วย งบดุล งบกำไรขาดทุน
และงบกระแสเงินสด
รวมทั้งตารางแสดงอัตราส่วนทางการเงินที่สำคัญตามเอกสารแนบ

งบการเงินของบริษัททั้ง 3 ปี คือ ปี 2555 ปี 2554 และปี 2553 นางนงลักษณ์ พุ่มน้อย
ผู้สอบบัญชีรับอนุญาต
เลขทะเบียน 4172 แห่งบริษัท สำนักงาน เอินส์ท แอนด์ ยัง จำกัด
เป็นผู้ตรวจสอบและได้แสดงความเห็นรับรองอย่าง

ไม่มีเงื่อนไข

11.2 คำอธิบายและการวิเคราะห์ฐานะการเงินและผลการดำเนินงาน

ฐานะการเงิน

ณ สิ้นปี 2555 บริษัทมีสินทรัพย์รวม 1,818.75 ล้านบาท ลดลงจากปี 2554 384.25 ล้านบาท
สินทรัพย์รายการใหญ่มีดังนี้

1. สินทรัพย์จากการประกันภัยต่อ 1,142.02 ล้านบาท ลดลง 355.46 ล้านบาท
เป็นสำรองประกันภัยที่จะเรียกคืนจาก

บริษัทรับประกันภัยต่อ 1,046.30 ล้านบาท ลดลงจากปีก่อน 422.03 ล้านบาท
เนื่องจากสำรองประกันภัยความเสียหายจากมหาอุทกภัย
ส่วนที่สามารถเรียกคืนจากบริษัทประกันภัยต่อลดลงจาก ณ สิ้นปี 2554 ที่มีจำนวน 1,007.51
ล้านบาท เหลือ 606.90
ล้านบาทเพราะมีการจ่ายเงินเข้ามาบางส่วนในระหว่างปี 2555
และเป็นเงินค้างรับเกี่ยวกับการประกันภัยต่อ 95.72 ล้านบาท

เพิ่มขึ้นจากปี 2554 66.57 ล้านบาท

2. เงินลงทุนในหลักทรัพย์มีจำนวนรวม 421.89 ล้านบาท เพิ่มขึ้น 21.66 ล้านบาท
แยกเป็นเงินลงทุนเผื่อขาย 116.22

ล้านบาท เพิ่มขึ้น 13.70 ล้านบาท เงินลงทุนที่จะถือจนครบกำหนด 305.12 ล้านบาท เพิ่มขึ้น
7.97 ล้านบาท และเงินลงทุนทั่วไป

ไม่เปลี่ยนแปลงมีจำนวน 0.56 ล้านบาท

รายละเอียดของเงินลงทุนแต่ละประเภทและระยะเวลาครบกำหนดของปี 2555 เปรียบเทียบกับปี
2554 ได้แสดงไว้ใน

หมายเหตุประกอบงบการเงิน ข้อ 9.

3. เงินสดและรายการเทียบเท่าเงินสด 110.88 ล้านบาท ลดลง 5.92 ล้านบาท

4. เบี้ยประกันภัยค้างรับ 74.13 ล้านบาท ลดลง 45.15 ล้านบาท

หนี้สินรวมมีจำนวน 1,688.61 ล้านบาท ลดลง 334.00 ล้านบาท ประกอบด้วยรายการใหญ่ดังนี้

1. สำรองค่าสินไหมทดแทนและค่าสินไหมทดแทนค้างจ่าย 1,026.35 ล้านบาท ลดลง 371.46
ล้านบาท ความเสียหาย

จากมหาอุทกภัยเมื่อปลายปี 2554 บริษัทได้ตั้งสำรองไว้ 1,048.97 ล้านบาท ในระหว่างปี 2555
มีการจ่ายค่าสินไหมทดแทนแก่

ผู้เอาประกันภัยบางส่วน รวมทั้งการปรับสำรองค่าสินไหมทดแทน
ทำให้สำรองสำหรับค่าสินไหมทดแทนน้ำท่วมลดลงเหลือ

625.37 ล้านบาท ณ สิ้นปี 2555
นอกจากนี้ก็เป็นสำรองค่าสินไหมทดแทนรถยนต์และการประกันอุบัติเหตุส่วนบุคคล

2.สำรองเบี้ยประกันภัย 349.52 ล้านบาท เพิ่มขึ้น 21.66 ล้านบาท
บริษัทคำนวณสำรองเบี้ยประกันภัยที่ยังไม่ถือเป็น

รายได้สำหรับการประกันภัยแต่ละประเภทตามหลักเกณฑ์ที่คณะกรรมการกำกับและส่งเสริมการประกอบธุรกิจประกันภัย

(คปภ.) กำหนดทั้งปี 2555 และปี 2554

3. เจ้าหนี้รับประกันภัยต่อ 187.06 ล้านบาท ลดลง 46.71 ล้านบาท

ส่วนของเจ้าของมีจำนวน 130.14 ล้านบาท ลดลง 50.25 ล้านบาท รายการที่ไม่เปลี่ยนแปลงคือ
ทุนที่ออกและชำระแล้ว

หุ้นสามัญ 10 ล้านหุ้น (สิบล้านหุ้น) มูลค่าหุ้นละ 10.00 บาท (สิบบาท) รวม 100.00 ล้านบาท
(หนึ่งร้อยล้านบาท) ส่วนเกินมูลค่า

หุ้นสามัญ 138.11 ล้านบาท และกำไรสะสมที่จัดสรรเป็นเงินสำรองตามกฎหมาย 10.00 ล้านบาท
(สิบล้านบาท) การลดลงของ

ส่วนของเจ้าของ 50.25 ล้านบาท เกิดจากผลขาดทุนสุทธิของปี 2555 63.32 ล้านบาท
ปรับด้วยมูลค่าเงินลงทุนในหลักทรัพย์

เผื่อขายที่เพิ่มขึ้น 13.07 ล้านบาท

ความเพียงพอของเงินกองทุน

บริษัทมีความสามารถในการดำรงเงินกองทุนอย่างเพียงพอตามที่สำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) กำหนด โดยตั้งแต่วันที่ 1 กันยายน 2554
เกณฑ์ที่กำหนดให้บริษัทประกันดำรงเงินกองทุนตามระดับความเสี่ยง (Risk Based Capital)
ไม่ต่ำกว่า 125% และปรับเกณฑ์ดังกล่าวขึ้นเป็น 140% ตั้งแต่วันที่ 1 มกราคม 2556 เป็นต้นไป

จากวิกฤตการณ์อุทกภัยที่เกิดขึ้นเมื่อปลายปี 2554 ทำให้เกิดความเสียหายอย่างมาก
เกินกว่าความเสียหายที่เกิดขึ้นจากการรับประกันภัยตามปกติ ดังนั้น สำนักงาน คปภ.
จึงได้ออกประกาศ “ เรื่อง การประเมินราคาทรัพย์สิน และหนี้สิน (ฉบับที่ 2)
พ.ศ. 2555 ลงวันที่ 13 มีนาคม 2555” และประกาศ “เรื่อง กำหนดหลักเกณฑ์ วิธีการ
และเงื่อนไขในการจัดทำรายงานการดำรงเงินกองทุนของบริษัทประกันวินาศภัย (ฉบับที่ 3) ลงวันที่
2 เมษายน 2555” และประกาศอื่นๆ ตามมา เพื่อผ่อนปรนหลักเกณฑ์ต่างๆ ในการดำรงเงินกองทุน
โดยสามารถใช้ได้จนถึงวันที่ 31 มีนาคม 2556

อย่างไรก็ตาม บริษัทได้คำนวณความเพียงพอของเงินกองทุนตามระดับความเสี่ยง
ตามหลักเกณฑ์ของสำนักงาน คปภ.

ที่กำหนดล่าสุด โดยมีอัตราส่วนความเพียงพอของเงินกองทุนตามระดับความเสี่ยงอยู่ที่ 237.49%
(ข้อมูล ณ วันที่ 31 ธันวาคม 2555 ก่อนตรวจสอบ)

สภาพคล่อง

กระแสเงินสด

ณ สิ้นปี 2555 บริษัทมีเงินสดและรายการเทียบเท่าเงินสดจำนวน 11.09 ล้านบาท ลดลง 5.9
ล้านบาท หรือลดลงร้อยละ 5.0
โดยมีกระแสเงินสดได้มา (ใช้ไป) ในกิจกรรมต่างๆ ดังนี้

(หน่วย : ล้านบาท)

  ------------------------------------------------ ---------- -----------
                                                   2555       2554

  กระแสเงินสดได้มา (ใช้ไป) จากกิจกรรมดำเนินงาน          2.1        32.3

  กระแสเงินสดได้มา (ใช้ไป) จากกิจกรรมลงทุน              (8.0)      15.0

  กระแสเงินสดได้มา (ใช้ไป) จากกิจกรรมจัดหาเงิน           -          -

  กระแสเงินสดและรายการเทียบเท่าเงินสดเพิ่มขึ้น(ลดลง) สุทธิ   (5.9)      47.3
  ------------------------------------------------ ---------- -----------

กระแสเงินสดได้มาจากกิจกรรมการดำเนินงาน 2.1 ล้านบาท ลดลงจากปีก่อน
เนื่องมาจากการชดใช้ค่าสินไหมทดแทนจากเหตุอุทกภัยเมื่อปลายปี 2554

กระแสเงินสดใช้ไปในกิจกรรมการการลงทุน 8.0 ล้านบาท องค์ประกอบที่สำคัญ ได้แก่
เงินลงทุนในหลักทรัพย์

สินทรัพย์อื่นที่มีสภาพคล่อง

นอกจากเงินสดและรายการเทียบเท่าเงินสดแล้ว
ตามข้อมูลที่ได้ระบุในส่วนของเงินลงทุนในหลักทรัพย์นั้น จะเห็นได้ว่า

เงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
หุ้นจดทะเบียนในตลาดหลักทรัพย์ หน่วยลงทุน เป็นต้น

ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
เนื่องจากเป็นสินทรัพย์ในความต้องการของตลาด

ผลการดำเนินงาน

ปี 2555 นอกจากต้องบันทึกค่าสินไหมทดแทนสุทธิจากภัยน้ำท่วมเมื่อปลายปี 2554 เพิ่มขึ้นอีก 10.02
ล้านบาท แล้ว

ค่าสินไหมทดแทนที่เกิดขึ้นจากการรับประกันภัยรถยนต์ ประกันอุบัติเหตุส่วนบุคคล
และประกันภัยเบ็ดเตล็ดอื่น ก็อยู่ในระดับสูง

ทำให้อัตราค่าสินไหมทดแทนเฉลี่ยทุกประเภทเทียบกับเบี้ยประกันภัยที่ถือเป็นรายได้อยู่ที่ 77.28%
ต่ำกว่าปี 2554 ซึ่งรวมสินไหม

จากภัยน้ำท่วม 42.15 ล้านบาท เพียงเล็กน้อย ขณะที่ค่าจ้างและค่าบำเหน็จ
ค่าใช้จ่ายในการรับประกันภัยอื่น และเงินสมทบบริษัท

กลางคุ้มครองผู้ประสบภัยจากรถ จำกัด เพิ่มขึ้นมาก
จึงเป็นสาเหตุสำคัญของการขาดทุนจากการรับประกันภัย 87.46 ล้านบาท

สูงกว่าปี 2554 ที่ขาดทุน 44.58 ล้านบาท (ผลการรับประกันภัยแยกแต่ละประเภทของปี 2555
และ 2554 แสดงรายละเอียดไว้

ในหมายเหตุประกอบงบการเงิน ข้อ 18. ) เมื่อรวมรายได้จากการลงทุน
จะเหลือเป็นขาดทุนสุทธิสำหรับปี 2555 63.32 ล้านบาท

เฉลี่ยหุ้นละ 6.33 บาท เทียบกับปี 2554 ที่ขาดทุนสุทธิ 49.76 ล้านบาท เฉลี่ยหุ้นละ 4.98 บาท

รายได้จากการรับประกันภัย

เบี้ยประกันภัยรับทั้งสิ้นปี 2555 มีจำนวน 822.77 ล้านบาท ลดลงจากปี 2554 18.19 ล้านบาท
ประเภทที่ลดลงมาก

ได้แก่ การประกันอัคคีภัย ลดลง 127.46 ล้านบาท เหลือ 27.46 ล้านบาท
เพราะการไม่ต่ออายุประกันภัยของลูกค้ารายใหญ่

2 ราย และเบี้ยประกันภัยทางทะเลลดลงเล็กน้อย 0.89 ล้านบาท เหลือ 7.49 ล้านบาท
ส่วนเบี้ยประกันภัยรถยนต์เพิ่มขึ้น

32.98 ล้านบาท เป็น 357.98 ล้านบาท เบี้ยประกันอุบัติเหตุและภัยเบ็ดเตล็ดอื่นเพิ่มขึ้น 77.18
ล้านบาท เป็น 429.66 ล้านบาท

การประกันอัคคีภัยของปี 2554 ที่ไม่ต่ออายุในปี 2555 ดังกล่าวข้างต้น
เนื่องจากเป็นลูกค้ารายใหญ่ที่มีทุนประกันภัยสูงมาก

บริษัทจึงได้จัดสรรประกันภัยต่อออกไปเกือบทั้งหมด ส่วนการประกันภัยรถยนต์
การประกันอุบัติเหตุส่วนบุคคล และ

ภัยเบ็ดเตล็ดอื่น ที่เบี้ยประกันภัยเพิ่มขึ้นในปี 2555 นั้น
บริษัทได้เอาประกันภัยต่อในสัดส่วนที่ต่ำกว่ามาก ทำให้เบี้ยประกันภัย

รับสุทธิรวมสำหรับปี 2555 สูงกว่าปี 2554 154.74 ล้านบาท เป็น 358.45 ล้านบาท
และเบี้ยประกันภัยที่ถือเป็นรายได้สูงขึ้น

48.62 ล้านบาท เป็น 307.75 ล้านบาท ในด้านรายได้ค่าจ้างและค่าบำเหน็จลดลง 27.44
ล้านบาท เหลือ 162.67 ล้านบาท สอดคล้อง

กับเบี้ยประกันภัยต่อที่ลดลงนั่นเอง รวมแล้วปี 2555 มีรายได้จากการรับประกันภัย 470.43
ล้านบาท เพิ่มขึ้น 21.19 ล้านบาท

ค่าใช้จ่ายในการรับประกันภัย

ค่าใช้จ่ายในการรับประกันภัยมีจำนวนรวม 557.89 ล้านบาท สูงกว่าปี 2554 64.07 ล้านบาท
ประกอบด้วย

1. ค่าสินไหมทดแทนสุทธิ 237.83 ล้านบาท เพิ่มขึ้น 19.40 ล้านบาท ประเภทที่สูงมากที่สุดคือ
การประกันภัย

อุบัติเหตุส่วนบุคคล 111.94 ล้านบาท คิดเป็น 82.20% ของเบี้ยประกันภัยที่ถือเป็นรายได้
เทียบกับปี 2554 ที่มีจำนวน 15.71

ล้านบาท คิดเป็น 72.68% ของเบี้ยประกันภัยที่ถือเป็นรายได้ ส่วนการประกันภัยรถยนต์มีจำนวน
87.11 ล้านบาท คิดเป็น

67.26% ของเบี้ยประกันภัยที่ถือเป็นรายได้ลดลงจากปี 2554 ที่มีจำนวน 136.07 ล้านบาท คิดเป็น
73.92% ของเบี้ยประกันภัย

ที่ถือเป็นรายได้

2. ค่าจ้างและค่าบำเหน็จจ่าย 149.11 ล้านบาท เพิ่มขึ้น 11.92 ล้านบาท
โดยการประกันภัยอุบัติเหตุส่วนบุคคลเพิ่มขึ้น

43.66 ล้านบาท เป็น 66.35 ล้านบาท เพราะเบี้ยประกันภัยรับประเภทนี้เพิ่มขึ้นมากจาก 229.13
ล้านบาท เป็น 340.33 ล้านบาท

ส่วนประเภทที่ลดลงมากคือ การประกันอัคคีภัยลดลง 29.55 ล้านบาท เหลือ 6.41 ล้านบาท
เพราะเบี้ยประกันอัคคีภัยลดลงจาก

155.01 ล้านบาท เหลือ 27.64 ล้านบาท

3. ค่าใช้จ่ายในการรับประกันภัยอื่น 100.32 ล้านบาท เพิ่มขึ้น 29.81 ล้านบาท
เป็นการเพิ่มขึ้นจากการประกันภัยรถยนต์

15.39 ล้านบาท และการประกันภัยอุบัติเหตุส่วนบุคคล 28.92 ล้านบาท
เพราะเบี้ยประกันภัยทั้งสองประเภทมีจำนวนเพิ่มขึ้นมาก

ดังกล่าวมาแล้ว ส่วนที่ลดลงคือการประกันอัคคีภัย ลดลง 20.03 ล้านบาท
ตามสัดส่วนการลดลงของเบี้ยประกันอัคคีภัยที่ได้รับ

นอกจากนี้ เงินสมทบแก่บริษัท กลางคุ้มครองผู้ประสบภัยจากรถ จำกัด ก็เพิ่มขึ้น 6.09 ล้านบาท

4. ค่าใช้จ่ายในการดำเนินงาน 61.70 ล้านบาท ลดลง 3.14 ล้านบาท รายการใหญ่คือ
ค่าใช้จ่ายเกี่ยวกับพนักงาน

ซึ่งมีจำนวน 50.80 ล้านบาท ลดลง 4.58 ล้านบาท
เนื่องจากค่าใช้จ่ายเกี่ยวกับผลประโยชน์ระยะยาวของพนักงานที่ประมาณการ

ตามหลักคณิตศาสตร์ประกันภัยที่บันทึกเพิ่มสำหรับปี 2555 เท่ากับ 1.40 ล้านบาท แต่ในปี 2554
มีจำนวนสูงถึง 5.80 ล้านบาท

รายได้จากการลงทุน

มีจำนวนรวม 25.71 ล้านบาท เพิ่มขึ้นจากปี 2554 23.98 ล้านบาท ประกอบด้วยดอกเบี้ยรับ
16.23 ล้านบาท เพิ่มขึ้น

3.85 ล้านบาท เงินปันผลรับ 5.43 ล้านบาท เพิ่มขึ้น 0.36 ล้านบาท กำไรจากการขายเงินลงทุน
4.05 ล้านบาท ขณะที่ปี 2554

มีขาดทุนจากการขายเงินลงทุน 4.28 ล้านบาท
และขาดทุนจากการด้อยค่าของเงินลงทุนในหลักทรัพย์ 11.44 ล้านบาท

รายละเอียดเงินลงทุนในหลักทรัพย์ได้แสดงไว้ในหมายเหตุประกอบงบการเงิน ข้อ 9.

ค่าตอบแทนผู้สอบบัญชีสำหรับรอบปีบัญชีสิ้นสุดวันที่ 31 ธันวาคม 2555

ผู้สอบบัญชีของบริษัท คือ นางนงลักษณ์ พุ่มน้อย ผู้สอบบัญชีรับอนุญาตเลขทะเบียน 4172
แห่งบริษัทสำนักงาน

เอินส์ท แอนด์ ยัง จำกัด ในการตรวจสอบงบการเงินเปรียบเทียบประจำปี 2555
ผู้สอบบัญชีได้แสดงความเห็นรับรองงบการเงิน

โดยไม่มีเงื่อนไขเช่นเดียวกับทุกปีที่ผ่านมา

หน่วย : บาท

+-------------------------------------------------+----------+---------+
|                                                 | ปี 2555   | ปี 2554  |
+-------------------------------------------------+----------+---------+
| ค่าตอบแทนจากการสอบบัญชี                            | 710,000  | 680,000 |
+-------------------------------------------------+----------+---------+
| ค่าบริการอื่น                                       | 60,000   | 50,000  |
|                                                 |          |         |
| สอบทานและประเมินระบบการควบคุมภายใน                |          |         |
+-------------------------------------------------+----------+---------+
| สอบทานเงินกองทุนตามระดับความเสี่ยงสำหรับงวดเดือนมิถุนายน | 110,000  | 100,000 |
+-------------------------------------------------+----------+---------+
| สอบทานเงินกองทุนตามระดับความเสี่ยงสำหรับงวดเดือนธันวาคม | 290,000  | 270,000 |
+-------------------------------------------------+----------+---------+
| รวม                                             | 1        | 1,      |
|                                                 | ,170,000 | 100,000 |
+-------------------------------------------------+----------+---------+

ผู้สอบบัญชีได้ส่งแบบยืนยันความถูกต้องครบถ้วนของค่าตอบแทนที่ได้รับดังกล่าวข้างต้นให้แก่บริษัทแล้ว